ai4bharat/Pralekha huggingface dataset:
স্বরাষ্ট্র মন্ত্রক
সীমান্ত রক্ষীবাহিনীকে আধুনিকীকরণের সিদ্ধান্ত
নয়াদিল্লী, ১০ ফেব্রুয়ারি, ২০২১
সেনাবাহিনীতে আধুনিকীকরণ একটি অবিচ্ছিন্ন প্রক্রিয়া। ২০১৮ সালের ৮ই জুন কেন্দ্রীয় সরকার সীমান্ত রক্ষী বাহিনীর আধুনিকীকরণের জন্য ২৮২ কোটি ৪৭ লক্ষ টাকা অনুমোদন করে। আধুনিকীকরণ প্ল্যান ৩ অনুযায়ী সীমান্ত রক্ষীবাহিনী কে আধুনিক স্টেট অফ আর্ট প্রযুক্তিতে উন্নীত করার সিদ্ধান্ত নেওয়া হয়। এছাড়াও বিএসএফের জন্য ব্যবহৃত ইউএভি,এইচএইচটিআই সহ বিভিন্ন অত্যাধুনিক সরঞ্জাম,বুলেট প্রুফ জ্যাকেট,বুলেট প্রুফ যানবাহন,স্নিফার রাইফেল এবং অস্ত্র ও গোলাবারুদ এর আধুনিকীকরণেরও সিদ্ধান্ত নেওয়া হয়।
বিএসএফ এর থেকে পাওয়া তথ্য অনুযায়ী,বিএসএফ জওয়ানদের ওপর নির্ভরশীল পরিবারগুলিকে দপ্তরের নির্দেশনামা অনুযায়ী পুনর্বাসন করা হয় এবং সীমান্ত রক্ষীবাহিনীতে নিয়োগ করা হয়। এদের দ্রুত প্রশিক্ষণের প্রয়োজন দেখা দেয়।এই ধরনের ক্ষেত্রে যারা বাহিনীতে যোগদানের জন্য উপযুক্ত নয়,তাদের ক্ষেত্র বিশেষে প্রাথমিক এবং প্রাক প্রাথমিক বিদ্যালয়গুলিতে,কেন্দ্রীয় পুলিশ কল্যাণ ভাণ্ডার বা ওয়েলফেয়ার ক্যান্টিনে নিয়োগ করা হয়।
আজ রাজ্যসভায় লিখিত এক প্রশ্নের উত্তরে স্বরাষ্ট্র প্রতিমন্ত্রী শ্রী জি কিষাণ রেড্ডি এই তথ্য তুলে ধরেন।
স্বাস্থ্যওপরিবারকল্যাণমন্ত্রক
ভারতে নতুন করে সংক্রমণ হয়েছে ১.৫২ লক্ষ, ক্রমহ্রাসমান প্রবনতা অব্যাহত
দৈনিক নতুন সংক্রমণ গত ৫০ দিনে সবথেকে কম
গত ২৪ ঘণ্টায় চিকিৎসাধীন সংক্রমিতের সংখ্যা ৮৮৪১৬ জন কমে হয়েছে ২০,২৬,০৯২
পর পর ১৮ দিন নতুন সংক্রমিতের থেকে আরোগ্য লাভের সংখ্যা বেশি
কোভিড মুক্তির হার বেড়ে হয়েছে ৫১.৬ শতাংশ
পর পর ৭ দিন দৈনিক সংক্রমণের হার ১০ শতাংশের কম, আজ এই হার ৯.০৭
নমুনা পরীক্ষার ক্ষমতা বৃদ্ধি করা হচ্ছে, এ পর্যন্ত ৩৪.৪৮ কোটি নমুনা পরীক্ষা হয়েছে
দেশজুড়ে টিকাকরণ অভিযানে ২১.৩ কোটি টিকার ডোজ দেওয়া হয়েছে
নয়াদিল্লী, ৩১ মে, ২০২১
ভারতে নতুন সংক্রমণের হার ক্রমশ কমছে। গত ২৪ ঘণ্টায় ১,৫২,৭৩৮ জন নতুন করে সংক্রমিত হয়েছেন। পর পর ৪ দিন ২ লক্ষের কম নতুন করে সংক্রমিত হয়েছেন।
ভারতে সংক্রমিত চিকিৎসাধীনের সংখ্যা ক্রমশ কমছে। গত ২৪ ঘণ্টায় চিকিৎসাধীন সংক্রমিতের সংখ্যা ৮৮,৪১৬ জন কমে হয়েছে ২০,২৬,০৯২। দেশে মোট সংক্রমিতের ৭.২২ শতাংশ এই মুহুর্তে চিকিৎসাধীন।
পর পর ১৮ দিন ভারতে নতুন সংক্রমিতের থেকে আরোগ্য লাভের সংখ্যা বেশি। গত ২৪ ঘণ্টায় ২,৩৮,০২২ জন কোভিড মুক্ত হয়েছেন। এই মহামারীর শুরুর সময় থেকে এ পর্যন্ত ২,৫৬,৯২,৩৪২ জন সুস্থ হয়ে উঠেছেন। দেশে জাতীয় কোভিড মুক্তির হার ৯১.৬ শতাংশ।
গত ২৪ ঘণ্টায় ১৬,৮৩,১৩৫ টি নমুনা পরীক্ষা করা হয়েছে। দেশে এ পর্যন্ত ৩৩.৪৮ কোটি নমুনা পরীক্ষা হয়েছে। এই মুহুর্তে সাপ্তাহিক সংক্রমণের হার ৯.০৪ শতাংশ। অন্যদিকে জাতীয় সংক্রমণের হার ৯.০৭ শতাংশ।
দেশে এ পর্যন্ত ২১,৩১,৫৪,১২৯ টি টিকার ডোজ দেওয়া হয়েছে। স্বাস্থ্যকর্মীদের মধ্যে ৯৮,৬৭,৩১০ জন টিকার প্রথম ডোজ এবং ৬৭,৭৬,৬৪৪ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৫৫,৯২,৩২৫ জন প্রথম ডোজ এবং ৮৪,৯৭,১২০ জন দ্বিতীয় ডোজ পেয়েছেন। যাঁদের বয়স ১৮-৪৪এর মধ্যে তাদের মধ্যে ১,৮৯,৬৪,৫৯৫ জন প্রথম ডোজ এবং ১০,০৫৮ জন দ্বিতীয় ডোজ পেয়েছেন। যাঁদের বয়স ৪৫-৬০ এর মধ্যে তাঁরা প্রথম ডোজ পেয়েছেন ৬,৫৬,৬০,৬৯৩ জন আর দ্বিতীয় ডোজ পেয়েছেন ১,০৫,৭৪,৪৪১ জন। যাঁদের বয়স ৬০এর ওপরে তাঁদের মধ্যে ৫,৮৫,২৮,৪৪৮ জন প্রথম ডোজ এবং ১,৮৬,৮২,৪৯৫ জন দ্বিতীয় ডোজ পেয়েছেন।
(CG/CB/NS
বিজ্ঞানওপ্রযুক্তিমন্ত্রক
সিএসআইআর-এনইইআরআই-তে তিন হাজারেরও বেশি কোভিড-১৯-এর নমুনা পরীক্ষা করা হয়েছে
নয়াদিল্লি, ২৪ জুন, ২০২০
চলতি বছরের এপ্রিল থেকে বিজ্ঞান ও শিল্প গবেষণা পর্ষদ -জাতীয় পরিবেশ প্রকৌশল গবেষণা প্রতিষ্ঠান -এ কোভিড-১৯ নমুনা পরীক্ষার সুবিধা চালু হয়েছে। এখনও পর্যন্ত এখানে ৩ হাজারেরও বেশি নমুনা পরীক্ষা করা হয়েছে।
প্রতিদিন এখানে ৫০টি করে নমুনা পরীক্ষা করা হয়। কোভিড-১৯-এর নমুনা পরীক্ষা করার আগে যথাযথভাবে জৈব-সুরক্ষা এবং জৈব-নিরাপত্তা অবলম্বন করা হয়। এর জন্য প্রয়োজনীয় পরিকাঠামোও রয়েছে। এখানে নমুনা পরীক্ষার জন্য প্রয়োজনীয় অনুমোদন নেওয়া হয়েছে।
সিএসআইআর-এনইইআরআই-এর অধিকর্তা ডঃ রাকেশ কুমার বলেছেন, নাগপুর এবং বিদর্ভের আশপাশের এলাকা থেকে কোভিড-১৯-এর নমুনা পরীক্ষার জন্য এই সুবিধা চালু করা হয়েছে। এখানে নমুনা পরীক্ষা করা ছাড়াও স্বাস্থ্য পরিষেবায় যুক্ত পেশাদারদের জন্য সংক্রমণ প্রতিরোধে ব্যক্তিগত সুরক্ষা সরঞ্জামও তৈরি করা হচ্ছে বলে সিএসআইআর-এনইইআরআই-এর বিজ্ঞানী ডঃ প্রকাশ কুম্বরে জানিয়েছেন।
(CG/SS/DM
প্রধানমন্ত্রীরদপ্তর
সাংসদ ও প্রাক্তন মন্ত্রী রতন লাল কাটারিয়ার প্রয়াণে শোক প্রকাশ প্রধানমন্ত্রীর
নয়াদিল্লি, ১৮ মে, ২০২৩
প্রধানমন্ত্রী শ্রী নরেন্দ্র মোদী সাংসদ ও প্রাক্তন মন্ত্রী রতন লাল কাটারিয়ার প্রয়াণে গভীর শোক প্রকাশ করেছেন।
এক ট্যুইটে প্রধানমন্ত্রী বলেন, “সাংসদ ও প্রাক্তন মন্ত্রী রতন লাল কাটারিয়ার প্রয়াণে আমি শোকাহত। সমাজের কল্যাণ ও জনসেবার জন্য তাঁর কাজকর্ম চিরস্মরণীয় হয়ে থাকবে। হরিয়ানায় বিজেপি-র সংগঠন মজবুত করতে অন্যতম গুরুত্বপূর্ণ ভূমিকা পালন করেছেন তিনি। শোক-সন্তপ্ত পরিবার-পরিজন ও সমর্থকদের জানাই সমবেদনা। ওঁ শান্তি”।
(PG/PM/SB
প্রধানমন্ত্রীরদপ্তর
পাঞ্জাবের প্রাক্তন মুখ্যমন্ত্রী শ্রী প্রকাশ সিং বাদলকে জন্মদিনের শুভেচ্ছা প্রধানমন্ত্রীর
নয়াদিল্লি, ০৮ ডিসেম্বর, ২০২১
প্রধানমন্ত্রী শ্রী নরেন্দ্র মোদী পাঞ্জাবের প্রাক্তন মুখ্যমন্ত্রী শ্রী প্রকাশ সিং বাদলকে জন্মদিনের শুভেচ্ছা জানিয়েছেন।
ট্যুইটে প্রধানমন্ত্রী বলেছেন, “ভারতের অন্যতম শ্রদ্ধেয় রাজনীতিক শ্রী প্রকাশ সিং বাদলজীকে জন্মদিনের শুভেচ্ছা। তিনি পাঞ্জাবের অগ্রগতিতে, বিশেষ করে সমাজের দুর্বলতর শ্রেণীর মানুষের কল্যাণে কঠোর পরিশ্রম করেছেন। আমি তাঁর দীর্ঘায়ু ও সুস্থ জীবন কামনা করি”।
CG/BD/SB
(
পরিবেশওঅরণ্যমন্ত্রক
ইন্ডিয়ান বোটানিক গার্ডেনের ওয়েব পোর্টাল এবং জলজ উদ্ভিদ শাখার উদ্বোধন করেছেন কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদব
কলকাতা, ০১ জুলাই, ২০২২
কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দর যাদব ইন্ডিয়ান বোটানিক গার্ডেনের একটি ওয়েব পোর্টাল ‘ইন্ডিয়ান ভার্চ্যুয়াল হার্বারিয়াম’ – এর উদ্বোধন করেছেন। https://ivh.bsi.gov.in আজাদি কা অমৃত মহোৎসব উপলক্ষে ডিজিট্যাল ইন্ডিয়া কর্মসূচির আওতায় এটিই দেশের বৃহত্তম অনলাইন লতাপাতা সংক্রান্ত ডিজিট্যাল তথ্য ভান্ডার। ভারতের উদ্ভিদ বৈচিত্র্য সম্পর্কে সম্পূর্ণ তথ্য সংরক্ষণ করাই এই পোর্টালের উদ্দেশ্য। এর সাহায্যে আন্তর্জাতিক স্তরে উদ্ভিদ সংক্রান্ত গবেষণায় সুবিধা হবে।
বর্তমানে বোটানিকাল সার্ভে অফ ইন্ডিয়ার লতাপাতা সংক্রান্ত ডিজিট্যাল তথ্য ভান্ডারটিতে ৪টি বিভাগ রয়েছে। এগুলি হল – ক্রিপ্টোগ্যামস প্রজাতি, ক্রিপ্টোগ্যামস্ – এর সাধারণ প্রজাতি, ফেনেরোগ্যামস্ প্রজাতি এবং ফেনেরোগ্যামস্ সাধারণ প্রজাতি। এই পোর্টালের ডিজিটাল তথ্য ভান্ডারে ৫২ শতাংশই বৃটিশ শাসিত ভারতে পৃথিবীর ৮২টি দেশ থেকে সংগৃহীত।
এখানে ১ লক্ষ লতাপাতা সংক্রান্ত বিভিন্ন ছবি রয়েছে। এছাড়াও, ওয়ালিচ প্রজাতি, অর্কিড প্রজাতি সহ অন্য নানা ধরনের উদ্ভিদের ছবি এই তথ্য ভান্ডারে রয়েছে। এর সাহায্যে উদ্ভিদের শ্রেণী বিন্যাসের পাশাপাশি, প্রকৃতিবিদ, পরিবেশবিদ, আণবিক জীববিদ এবং অ-পেশাদার উদ্ভিদ বিদরা উপকৃত হবেন। ইন্ডিয়ান বোটানিক গার্ডেনে যেসব লতাপাতা নিয়ে গবেষণামূলক কাজ হয়, সেগুলি ছাড়াও গোটা দেশের লতাপাতা সংক্রান্ত তথ্য এই ডিজিটাল তথ্য ভান্ডারে স্থান পেয়েছে।
মন্ত্রী অনুষ্ঠানে জলজ উদ্ভিদের একটি শাখা উদ্বোধন করার পর ঐতিহাসিক এই উদ্যানটি ঘুরে দেখেন। সংস্থার নির্দেশক এ এ মাও সহ অন্যান্য শীর্ষ আধিকারিকরা অনুষ্ঠানে উপস্থিত ছিলেন।
PG/CB/SB
(Visitor Counter : 38
কৃষিমন্ত্রক
জৈব পদ্ধতিতে চাষের প্রসার
নয়াদিল্লী, ১৭ ডিসেম্বর, ২০২১
সরকার পরম্পরাগত কৃষি বিকাশ যোজনা এবং উত্তর-পূর্বাঞ্চলের জন্য মিশন অরগ্যানিক ভ্যালু চেন ডেভেলপমেন্ট ইন নর্থইস্ট রিজিয়ন এর মাধ্যম জৈব চাষে উৎসাহদাহে উদ্যোগ নিয়েছে। দুটি প্রকল্পের ২০১৫-১৬ অর্থবর্ষে সূচনা হয়েছে। এর মাধ্যমে কৃষকরা জৈব পদ্ধতিতে ফসল ফলিয়ে সেটির শংসাপত্র সংগ্রহ করে, বাজারজাতকরণ এবং প্যাকেজিং ও মজুত করার কাজে আর্থিক সহায়তা পাবে।
পিকেভিওয়াই দেশের সব রাজ্যে ক্লাস্টার পদ্ধতিতে জৈব চাষে উৎসাহ দিয়ে থাকে। তিন বছরের মেয়াদে কৃষকদের হেক্টর পিছু জমিতে ৫০ হাজার টাকা দেওয়া হয়। এর মধ্যে বীজ কেনা, জৈব সার, জৈব কীটনাশক, কমপোস্ট বা ভার্মি কমপোস্ট, বিভিন্ন জৈব উপাদান সংগ্রহ করতে কৃষকদের হেক্টর পিছু ৩১ হাজার টাকা দেওয়া হয়।
এমওভিসিডিএনইআর-এর মাধ্যমে উত্তর-পূর্বাঞ্চলের কৃষকরা কৃষিপণ্য উৎপাদক সংস্থার মাধ্যমে জৈব চাষে উৎপাদিত ফসলের প্রক্রিয়াকরণ এবং বাজারজাতকরণে সহায়তা পান। এই প্রকল্পে কৃষিপণ্য উৎপাদক সংস্থা গঠন করলে কৃষকদের হেক্টর পিছু তিন বছরের জন্য ৪৬,৫৭৫ টাকা দেওয়া হয়। এর সাহায্যে কৃষকরা উন্নতমানের বীজ সংগ্রহ করতে পারেন। তাদের আর্থিক সাহায্যের জন্য কৃষিপণ্য উৎপাদক সংস্থা এবং বেসরকারী শিল্পোদ্যোগীদের যথাক্রমে ৭৫ শতাংশ এবং ৫০ শতাংশ হারে ভর্তুকি দেওয়া হয়। এই অর্থে উৎপাদিত ফসল মজুত রাখা, সেগুলি খাদ্য প্রক্রিয়াকরণে পাঠানো, কোল্ড চেনে সংরক্ষণ করে রাখার মতো বিভিন্ন কাজে সহায়তা করা হয়।
এগুলি ছাড়াও মিশন ফর ইন্টিগ্রেটেড ডেভেলপমেন্ট অফ হর্টিকালচার, ন্যাশনাল প্রজেক্ট অন অরগ্যানিক ফার্মিং, রাষ্ট্রীয় কৃষি বিকাশ যোজনা এবং ন্যাশনাল প্রজেক্ট অন অরগ্যানিক ফার্মিং আন্ডার ইন্ডিয়ান কাউন্সিল অফ এগ্রিকালচারাল রিসার্চের মাধ্যমে জৈব চাষে কৃষকদের সাহায্য করা হয়।
পিকেভিওয়াই এবং এমওভিসিডিএনইআর প্রকল্পে কৃষকদের দক্ষতা বৃদ্ধি এবং প্রশিক্ষণের ব্যবস্থা করা হয়। প্রশিক্ষণ, জৈব চাষে কৃষিকাজ করা এবং উৎপাদিত শষ্যের শংসাপত্র সংগ্রহ করার জন্য এমওভিসিডিএনইআর-এ ১০ হাজার টাকা দেওয়া হয়। পিকেভিওয়াই-এর আওতায় কৃষকরা দক্ষতা বিকাশের জন্য ৭ হাজার ৫০০ টাকা পেয়ে থাকেন।
এমওভিসিডিএনইআর প্রকল্পে আসামে ৫ হাজার জন এবং ত্রিপুরায় ৪৩০৫ জন উপকৃত হয়েছেন।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/CB/NS
(Visitor Counter : 111
নীতিআয়োগ
হিমালয় অঞ্চলের সুস্হায়ী উন্নয়ন সংক্রান্ত পাঁচটি বিশেষ রিপোর্ট প্রকাশ করলে নীতি আয়োগ
নয়াদিল্লি, ২৪ আগস্ট, ২০১৮
হিমালয় অঞ্চলের অভিনবত্ব ও ঐ অঞ্চলের সুস্হায়ী উন্নয়নের ক্ষেত্রে নানাবিধ চ্যালেঞ্জগুলিকে স্বীকার করে নিয়ে নীতি আয়োগ পাঁচটি বিশেষ ক্ষেত্রে উপযুক্ত পদক্ষেপ গ্রহনের জন্য একটি ভবিষ্যৎ কর্মপরিকল্পনা রচনা করতে ২০১৭-র জুন মাসে পাঁচটি ওয়ার্কিং গ্রুপ বা কর্মীগোষ্ঠী গঠন করে। যে পাঁচটি ক্ষেত্রে উপযুক্ত পদক্ষেপ গ্রহনের জন্য কর্মীগোষ্ঠী গঠন করা হয়, সেগুলি হল- হিমালয় অঞ্চলে জল-নিরাপত্তার জন্য ঝরনা বা প্রস্রবনগুলির পুনরুজ্জীবন ও জলের নুতন উৎস সন্ধান, হিমালয় অঞ্চলে সুস্হায়ী পর্যটনের বিকাশ, চাষাবাদের বিকাশে পরিবর্তনীয় দৃষ্টিভঙ্গি গ্রহণ, হিমালয় অঞ্চলে দক্ষতা ও শিল্পোদ্যোগের অনুকূল পরিবেশ এবং তথ্যাভিজ্ঞ সিদ্ধান্ত গ্রহনের ক্ষেত্রে পর্যাপ্ত তথ্য বা পরিসংখ্যান। হিমালয় অঞ্চলের ক্ষেত্রে উক্ত ঐ পাঁচটি বিষয়ের যেহেতু বিশেষ তাৎপর্য রয়েছে, তাই এই অঞ্চলের বিশেষত্ব বজায় রেখে উন্নয়ন ঘটাতে পারলে আর্থ-সামাজিক ও পরিবেশগত চ্যালেঞ্জগুলি দুর করা সম্ভব হবে। কর্মীগোষ্ঠীগুলির প্রতিবেদনে হিমালয় অঞ্চলের তাৎপর্য, সমস্যা, বর্তমানে চালু পদক্ষেপ ও ভবিষ্যৎ কর্মপরিকল্পনা নিয়ে আলোচনা করা হয়েছে।
কর্মীগোষ্ঠীগুলির প্রতিবেদনে পাঁচটি বিশেষ বিশেষ ক্ষেত্রের সঙ্গে জড়িত বিভিন্ন চ্যালেঞ্জ স্হান পেয়েছে। প্রতিবেদনে বলা হয়েছে, মানুষের জল নিরাপত্তার জন্য প্রায় ৩০ শতাংশ ঝরনা শুকিয়ে যাচ্ছে এবং ৫০ শতাংশ ঝরনার জলের পরিমান হ্রাস পাচ্ছে। হিমালয় অঞ্চলে বার্ষিক ৬.৮ শতাংশ হারে বৃদ্ধি পাওয়া পর্যটনের ফলে বিভিন্ন ক্ষেত্রে ব্যাপক চ্যালেঞ্জ দেখা দিয়েছে। এরফলে, জৈব সাংস্কৃতিক বৈশিষ্ট্যের ক্ষতি হচ্ছে। প্রতিবেদনে আরও বলা হয়েছে, হিমালয় সংলগ্ন রাজ্যগুলিতে ২০২৫ নাগাদ পর্যটকের সংখ্যা দ্বিগুন হবে। তাই, জন ব্যবস্হাপনা ও জল সংকটের মতো গুরুত্বপূর্ণ বিষয়গুলিতে আশু পদক্ষেপ গ্রহণের পাশাপাশি পরিবেশগত ও সামাজিক বিষয়গুলিতেও প্রয়োজনীয় ব্যবস্হা নেওয়া আবশ্যক হয়ে উঠেছে।
প্রতিবেদনে সবচেয়ে গুরুত্ব দেওয়া হয়েছে ঝরনাগুলির মানচিত্র নির্মাণ ও পুরুজ্জীবনে। এই লক্ষ্যে, হিমালয় সংলগ্ন রাজ্যগুলিতে পর্যায়ক্রমে আটটি পদক্ষেপ গ্রহনের পরামর্শ দেওয়া হয়েছে। একইসঙ্গে, সমগ্র হিমালয় অঞ্চলের সমন্বয়মূলক ও সার্বিক উন্নয়নে একটি কর্তৃপক্ষ গঠনের কথাও প্রতিবেদনে উল্লেখ করা হয়েছে। নাগরিক আন্দোলনের রূপ দিয়ে ‘হিমালয়া কলিং’-নামে একটি সচেতনতা অভিযান শুরু করার ব্যাপারেও প্রতিবেদনে গুরুত্ব দেওয়া হয়েছে।
CG/BD/NS/…
(Visitor Counter : 167
সড়কপরিবহণওমহাসড়কমন্ত্রক
বিএস -৬ মানের চার চাকার যানবাহনে নম্বর প্লেটের স্টিকারের জন্য স্বতন্ত্র রঙের ব্যান্ড
নতুন দিল্লি, ৮ জুন, ২০২০
বিএস -৬ মানের চার চাকার যানবাহনে পেট্রোল বা সিএনজি গাড়ির জন্য যেমন হালকা নীল রঙের স্টিকার লাগানো থাকে, তেমনি ডিজেল গাড়ির জন্য কমলা রঙের স্টিকার লাগানো থাকে ।কেন্দ্রীয় সড়ক পরিবহন ও মহাসড়ক মন্ত্রকের পক্ষ থেকে গত ৫জুন জারি করা নির্দেশিকা অনুযায়ী এবার, বিএস -৬ মানের চার চাকার যানবাহনে নথীভুক্তকরণ সম্পর্কিত তথ্যের জন্য গাড়ির সামনে কাঁচে ১ সেন্টিমিটার চওড়া সবুজ রঙের স্টিকার লাগাতে হবে।বিএস -৬ মানের যানবাহনে এই স্টিকার লাগানো বাধ্যতামূলক। পরিবেশ দূষণ রোধে বিশ্ব জুড়ে গাড়ি থেকে ধোঁয়া নির্গমনের যে মান রয়েছে তার সঙ্গে সামঞ্জস্য রেখে ,দেশে গত ১ এপ্রিল থেকে বিএস -৬ মানের যানবাহনের ক্ষেত্রে তা প্রযোজ্য হয়েছে। অন্যান্য দেশগুলিতে যেমন ধোঁয়া নির্গমনের মান হিসাবে যানবাহনগুলির স্বতন্ত্র শনাক্তকরণের ব্যবস্থা রয়েছে, তেমনি এ দেশে এই নিয়ম কার্যকর করার জন্য সরকারের কাছে অনুরোধ করা হয়েছিল।সেই অনুযায়ী কেন্দ্রীয় সড়ক পরিবহন ও মহাসড়ক মন্ত্রক এই নির্দেশিকা জারি করেছে।
(CG/SS
বিজ্ঞানওপ্রযুক্তিমন্ত্রক
জি২০ গবেষণা উদ্ভাবন উদ্যোগ নিয়ে শিখর সম্মেলন  এবং গবেষণা মন্ত্রীদের নিয়ে ৪-৫ জুলাই, ২০২৩ দু’দিনের বৈঠক মুম্বাইতে অনুষ্ঠিত হবে
নতুন দিল্লি, ০৩ মুম্বাই, ২০২৩
জি২০ গবেষণা উদ্ভাবন উদ্যোগ নিয়ে শিখর সম্মেলন  এবং গবেষণা মন্ত্রীদের নিয়ে ৪-৫ জুলাই, দু’দিনের বৈঠক মুম্বাইতে অনুষ্ঠিত হবে
বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত কেন্দ্রীয় প্রতিমন্ত্রী ডঃ জিতেন্দ্র সিং ৫ জুলাই, ২০২৩ জি২০ গবেষণা মন্ত্রীদের সম্মেলনে বৈঠকে সভাপতিত্ব করবেন। জি২০ সদস্যভুক্ত দেশগুলির গবেষণা মন্ত্রীগণ সহ মোট ১০৭ জন বৈদেশিক প্রতিনিধি এই সম্মেলনে যোগ দেবেন। এছাড়াও থাকবেন আমন্ত্রিত দেশ এবং আন্তর্জাতিক সংগঠনের প্রতিনিধিরা।
মুম্বাইয়ে আরআইআইজি এই শিখর সম্মেলন শুরু হচ্ছে আগামীকাল। বিজ্ঞান এবং প্রযুক্তি দপ্তরের সচিব ডঃ শ্রীভারি চন্দ্রশেখর এই বৈঠকে সভাপতিত্ব করবেন।
ভারত ২০২৩-এ তার জি২০ সভাপতিত্বে গবেষণা এবং উদ্ভাবন উদ্যোগকে এগিয়ে নিয়ে যেতে চায়। সমতা ভিত্তিক সমাজের লক্ষ্যে গবেষণা এবং উদ্ভাবনের ভাবধারাকে সামনে রেখে এই উদ্যোগ নেওয়া হয়েছে। আরআইআইজি-র এই বিষয়ের উপর ভিত্তি করে পাঁচটি বৈঠকের আয়োজন করে ভারত। প্রথম বৈঠকটি হয় কলকাতায়। তার পরবর্তী আরও চারটি বিষয়ভিত্তিক বৈঠক হয়। সুস্থায়ী জ্বালানির জন্য পণ্য সামগ্রী এই নিয়ে বৈঠকটি হয় রাঁচিতে, চক্রবৎ জৈব অর্থনীতি নিয়ে বৈঠক হয় ডিব্রুগড়ে, জ্বালানি হস্তান্তরে পরিবেশবান্ধব উদ্ভাবন ব্যবস্থা নিয়ে বৈঠকের আয়োজন হয় ধর্মশালায় এবং মৎস্য চাষ নিয়ে সুস্থায়ী সামুদ্রিক অর্থনীতির আয়োজন হয় দিউতে।
সামাজিক রূপান্তরের ক্ষেত্রে বিজ্ঞান এবং অর্থনীতির মধ্যে একটা সমন্বয় গড়ে তোলার পাশাপাশি সমতা ভিত্তিক সমাজ ব্যবস্থা অর্জনের লক্ষ্যে বিভিন্ন পরিবেশবান্ধব ব্যবস্থার মধ্যে মতবিনিময় সম্ভব অনুকূল পরিবেশ ব্যবস্থা গড়ে তোলা সম্ভব হলে। এক্ষেত্রে সুস্থায়ী গবেষণা এবং উদ্ভাবনের গুরুত্ব অপরিসীম। আরআইআইজি বৈঠক সমস্ত স্তরের অংশীদারদের যে মঞ্চ প্রদান করছে তাতে তারা সামাজিক অর্থনৈতিক সমতা বিধানের ক্ষেত্রে গবেষণা এবং উদ্ভাবনকে একটি হাতিয়ার হিসেবে গড়ে তুলতে পারে। অতীতের আলোচনা বৈঠকগুলির ভিত্তিতে গবেষণা মন্ত্রীদের এই বৈঠক জি২০ সদস্য দেশগুলির মধ্যে সহযোগিতার বাতাবরণকে বৃদ্ধি করবে। এর পাশাপাশি আর্থ-সামাজিক সমতা বিধানের লক্ষ্যে বৈজ্ঞানিক গবেষণা ও উদ্ভাবনের বিভিন্ন দিকের উপর আলোকপাত করবে।
মুম্বাইয়ে আগামীকাল থেকে দুদিনের আরআইআইজি শিখর সম্মেলন ও গবেষণা মন্ত্রীদের বৈঠকে জি২০ বিজ্ঞান আলোচনায় মন্ত্রী পর্যায়ের ঘোষণা পত্র নিয়ে আলোচনা হবে।
মন্ত্রী পর্যায়ের ঘোষণাপত্র গ্রহণের মধ্য দিয়ে জি২০ আরআইআইজি বৈঠকের সমাপ্তি হবে।
এই শিখর সম্মেলনে অংশ নেওয়া জি২০ দেশগুলির প্রতিনিধিবৃন্দ ৬ জুলাই, ২০২৩ আইআইটি মুম্বাইয়ে গবেষণা এবং উদ্ভাবনের কাজ ঘুরে দেখবেন।
জি২০ হল একটি আন্তঃ সরকারি মঞ্চ, যা ১৯টি দেশ এবং ইউরোপীয় ইউনিয়নকে নিয়ে গঠিত। বিশ্ব অর্থনীতির মূল বিষয়গুলি নিয়ে তারা কাজ করে। এর মধ্যে রয়েছে আন্তর্জাতিক আর্থিক সুস্থিতি, জলবায়ু পরিবর্তনের ক্ষেত্রে প্রতিরোধমূলক ব্যবস্থা এবং সুস্থায়ী উন্নয়ন। এতে রয়েছে শিল্পোন্নত এবং উন্নয়নশীল দেশগুলির পাশাপাশি বেশিরভাগ বৃহৎ অর্থনীতির দেশ।
CG/AB/SKD/ ReleaseID: 1937041 / 03 July, 2023/ W- 423
(Visitor Counter : 81
প্রতিরক্ষামন্ত্রক
দেশীয় প্রযুক্তিতে তৈরি ভারতের প্রথম ৯এমএম মেশিন পিস্তল
নতুন দিল্লি, ১৪ জানুয়ারি, ২০২১
দেশীয় প্রযুক্তিতে ভারতের প্রথম ৯এমএম মেশিন পিস্তল তৈরি করা হয়েছে। ভারতের প্রতিরক্ষা গবেষণা উন্নয়ন সংস্থা ডিআরডিও এবং ভারতীয় সেনাবাহিনী যৌথভাবে এটি তৈরি করেছে। মহ্-এর ইনফ্যান্ট্রি স্কুল এবং পুনের ডিআরডিও'র অস্ত্র গবেষণা এবং উন্নয়ন প্রতিষ্ঠান , নিজ নিজ দক্ষতা ব্যবহার করে এই অস্ত্রটির নকশা তৈরি করেছে। অস্ত্রটি চার মাসের অল্প সময়ে তৈরি করা হয়েছে। সশস্ত্র বাহিনীতে এই মেশিন পিস্তলের ব্যবহারের বহু সম্ভাবনা রয়েছে। সন্ত্রাস দমন থেকে ভিআইপিদের সুরক্ষা প্রদান সব ক্ষেত্রে এই অস্ত্র ব্যবহার করা যেতে পারে। এক একটি ৯এমএম মেশিন পিস্তল তৈরি করতে খরচ ৫০ হাজার টাকা। এই পিস্তল বিদেশে রফতানির সুযোগ রয়েছে।
এই অস্ত্রটির নাম দেওয়া হয়েছে "অসমি" যার অর্থ "অহংকার", "আত্ম-সম্মান" এবং "কঠোর পরিশ্রম"।
প্রধানমন্ত্রীর আত্মনির্ভর ভারত সম্পর্কিত দৃষ্টিভঙ্গির সঙ্গে সামঞ্জস্য বজায় রেখে এই অস্ত্র দেশের স্বনির্ভরতার পথ সুগম করবে এবং আগামী দিনে আধাসামরিক বাহিনী  তে বিশেষ সহয়তায় প্রদান করবে।
স্বাস্থ্যওপরিবারকল্যাণমন্ত্রক
ভারতে সামগ্রিকভাবে কোভিড-১৯ টিকাকরণের সংখ্যা ৪৫ কোটির মাইলফলক ছাড়িয়েছে
দেশে গত ২৪ ঘণ্টায় ৪৩ লক্ষের বেশি টিকাকরণ
জাতীয় স্তরে সুস্থতার হার ৯৭.৩৮%
দেশে গত ২৪ ঘণ্টায় দৈনিক ভিত্তিতে নতুন আক্রান্তের সংখ্যা ৪৩,৫০৯
ভারতে সুস্পষ্টভাবে করোনায় আক্রান্তের সংখ্যা বর্তমানে ৪ লক্ষ ৩ হাজার ৮৪০, যা মোট আক্রান্তের ১.২৮%
দৈনিক ভিত্তিতে আক্রান্তের হার ২.৫২%, যা লাগাতার ৫২ দিন ৫ শতাংশের নিচে
নয়াদিল্লি, ২৯ জুলাই, ২০২১
ভারতে সার্বিকভাবে কোভিড-১৯ টিকাকরণের সংখ্যা বুধবার ৪৫ কোটির মাইলফলক ছাড়িয়েছে। আজ সকাল ৮টা পর্যন্ত পাওয়া প্রাথমিক তথ্য অনুযায়ী সারা দেশে ৪৫ কোটি ৭ লক্ষ ৬ হাজার ২৫৭টি টিকাকরণ হয়েছে। একইভাবে গত ২৪ ঘণ্টায় ৪৩ লক্ষ ৯২ হাজার ৬৯৭টি টিকার ডোজ দেওয়া হয়েছে।
দেশে মোট টিকাকরণের পরিসংখ্যান নিম্নরূপ :
|
|
স্বাস্থ্যকর্মী
|
|
প্রথম ডোজ
|
|
১,০২,৯৬,১৬৬
|
|
দ্বিতীয় ডোজ
|
|
৭৭,৭১,৭৮৭
|
|
করোনার বিরুদ্ধে লড়াইয়ে অগ্রভাগে থাকা কর্মী
|
|
প্রথম ডোজ
|
|
১,৭৯,১৪,১৭৬
|
|
দ্বিতীয় ডোজ
|
|
১,১০,৮১,৫৭৯
|
|
১৮-৪৪ বছর বয়সী ব্যক্তি
|
|
প্রথম ডোজ
|
|
১৪,৬৮,৮৪,৩১৪
|
|
দ্বিতীয় ডোজ
|
|
৭২,০৯,৭৪৪
|
|
৪৫-৫৯ বছর বয়সী ব্যক্তি
|
|
প্রথম ডোজ
|
|
১০,৩০,৯৯,৮৬১
|
|
দ্বিতীয় ডোজ
|
|
৩,৬৮,৩২,৬৭৫
|
|
ষাটোর্ধ্ব ব্যক্তি
|
|
প্রথম ডোজ
|
|
৭,৪৩,৫০,৭৫৪
|
|
দ্বিতীয় ডোজ
|
|
৩,৫২,৫৫,২০১
|
|
মোট
|
|
৪৫,০৭,০৬,২৫৭
দেশে সর্বজনীন কোভিড রোগীর টিকাকরণের নতুন পর্যায়ের সূচনা হয় গত ২১ জুন। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
মহামারীর সূচনার সময় থেকেই আক্রান্ত ব্যক্তিদের মধ্যে ইতিমধ্যেই ৩ কোটি ৭ লক্ষ ১ হাজার ৬১২ জন করোনামুক্ত হয়েছেন। একইভাবে গত ঘণ্টায় আরোগ্য লাভ করেছেন ৩৮,৪৬৫ জন রোগী। এর ফলে জাতীয় স্তরে সুস্থতার হার দাঁড়িয়েছে ৯৭.৩৮ শতাংশ।
দেশে গত ২৪ ঘণ্টায় নতুন করে আক্রান্তের সংখ্যা ৪৩,৫০৯। লাগাতার ৩২ দিন দৈনিক ভিত্তিতে আক্রান্তের সংখ্যা ৫০ হাজারের নিচে রয়েছে। কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির সমন্বয়মূলক প্রয়াসের ফলেই এই সাফল্য অর্জিত হয়েছে। দেশে সুস্পষ্টভাবে করোনায় আক্রান্তের সংখ্যা আজ ৪ লক্ষ ৩ হাজার ৮৪০, যা দেশে মোট আক্রান্তের কেবল ১.২৮ শতাংশ।
দেশে নমুনা পরীক্ষার পরিকাঠামো বৃদ্ধি পাওয়ার সঙ্গে সঙ্গে গত ২৪ ঘণ্টায় ১৭ লক্ষ ২৮ হাজার ৭৯৫টি পরীক্ষা হয়েছে। এর ফলে দেশে এখনও পর্যন্ত মোট নমুনা পরীক্ষার সংখ্যা ৪৬ কোটি ২৬ লক্ষ ২৯ হাজার ৭৭৩।
দেশে একদিকে যখন নমুনা পরীক্ষার পরিকাঠামো বৃদ্ধি পেয়েছে, অন্যদিকে তখন সাপ্তাহিক ভিত্তিতে আক্রান্তের হার দাঁড়িয়েছে বর্তমানে ২.৩৮ শতাংশ। একইভাবে, দৈনিক ভিত্তিতে আক্রান্তের হার ২.৫২ শতাংশ। দৈনিক ভিত্তিতে আক্রান্তের হার গত ৫২ দিন ৫ শতাংশের নিচে রয়েছে।
CG/BD/DM/….29th July, 2021……
(Visitor Counter : 137
বিজ্ঞানওপ্রযুক্তিমন্ত্রক
চেন্নাইয়ের এক মহিলা বিজ্ঞানীর চিকিৎসার কাজে ব্যবহৃত গুরুত্বপূর্ণ উপাদান উৎপাদনের জন্য পরিবেশ বান্ধব প্রযুক্তি উদ্ভাবনের পর পেটেন্ট লাভ
নয়াদিল্লী, ১১ ফেব্রুয়ারি, ২০২২
চেন্নাই আইআইটি-র রসায়ন বিভাগের বিজ্ঞানী ডঃ ই পঙ্গুঝালি চিকিৎসার কাজে ব্যবহৃত একটি গুরুত্বপূর্ণ উপাদান পরিবেশ বান্ধব পদ্ধতিতে উৎপাদনের একটি প্রক্রিয়া উদ্ভাবন করেছেন।তিনি বেন্জোবিথায়োপিন উৎপাদনের নতুন পদ্ধতিটির পেটেন্টও পেয়েছেন।
বাত, হাঁপানি এবং ঘা শুকানোর চিকিৎসার জন্য যে ওষুধগুলি প্রয়োগ করা হয় সেগুলি উৎপাদনে বেন্জোবিথায়োপিন ব্যবহৃত হয়। বর্তমানে ফ্রিডেল-ক্র্যাফ্ট অ্যাক্রিলেশন, মারক্যাপটো অ্যাসেটিক বিক্রিয়া সহ নানা পদ্ধতিতে বেন্জোবিথায়োপিন উৎপন্ন হয়। এই প্রক্রিয়াগুলি পরিবেশ বান্ধব নয়। চিকিৎসার কাজে ব্যবহৃত এই গুরুত্বপূর্ণ উপাদান উৎপাদনের সময় সালফার গ্যাস নির্গত হয়। এছাড়াও পুরনো পদ্ধতিগুলিতে বিস্ফোরণের সম্ভাবনা থাকে।
ডঃ পঙ্গুঝালি সফলভাবে ২-অ্যাসিলবেন্জোবিথায়োপিন উৎপাদন করেছেন যা বেন্জোবিথায়োপিনের সমতুল। এক্ষেত্রে কপার অ্যাসিটেট ও টেট্রাবিউটিল্যামোনিয়াম ক্লোলাইডকে অনুঘটক হিসেবে এবং জলকে মাধ্যম হিসেবে ব্যবহার করে ঘরের তাপমাত্রায় ২-অ্যাসিলবেন্জোবিথায়োপিন উৎপাদন করা হয়েছে। কেন্দ্রের বিজ্ঞান ও প্রযুক্তি দপ্তরের মহিলা বিজ্ঞানী যোজনায় কর্মরত ডঃ পঙ্গুঝালি জানান, যেহেতু জলের মাধ্যমে প্রয়োজনীয় রাসায়নিক কাজ করা হয়েছে তাই আলাদা কোনো জৈব দ্রাবকের প্রয়োজন হয়নি। এছাড়াও এই পদ্ধতিতে বায়ু দূষিত হয়নি। সিঙ্গল মাদার ডঃ পঙ্গুঝালি জানান, তাঁর জীবন গবেষণা এবং তাঁর পুত্র সন্তানকে ঘিরে আবর্তিত। জীবনে বিভিন্ন বাধা অতিক্রম করার সময় তিনি তাঁর পুত্রের সহযোগিতা পেয়েছেন।
CG/CB/NS
(Visitor Counter : 86
ক্রেতা, খাদ্যএবংগণবন্টনমন্ত্রক
গত বছরের তুলনায় এবার ১৬.৫৬ শতাংশ বেশি ধান কেনা হয়েছে
নয়াদিল্লী, ২৪ ফেব্রুয়ারি, ২০২১
২০২০-২১ চলতি খরিফ বিপণন মরশুমে সরকারের নির্ধারিত ন্যূনতম সহায়ক মূল্য প্রকল্পে কৃষকদের যথাযথ ন্যূনতম সহায়ক মূল্য দিয়ে খরিফ শস্য কেনার প্রক্রিয়া চলচ্ছে।
২০২০-২১ খরিফ মরশুমে সরকার পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখন্ড, তামিলনাড়ু, চন্ডীগড়, জম্মু-কাশ্মীর, কেরালা, গুজরাট, অন্ধ্রপ্রদেশ, ছত্তিশগড়, ওড়িশা, মধ্যপ্রদেশ, মহারাষ্ট্র, বিহার, ঝাড়খন্ড, আসাম, কর্ণাটক, পশ্চিমবঙ্গ এবং ত্রিপুরা থেকে সুষ্টুভাবে ধান কেনার প্রক্রিয়া চালাচ্ছে। ২২ ফেব্রুয়ারি পর্যন্ত সংশ্লিষ্ট রাজ্যগুলি থেকে ৬৫৮.৬১ লক্ষ মেট্রিক টন ধান কেনা হয়েছে, যা গত বছরের তুলনায় ১৬.৫৬ শতাংশ বেশি। গত বছর সংশ্লিষ্ট রাজ্যগুলি থেকে ৫৬৫.০৩ লক্ষ মেট্রিক টন ধান কেনা হয়েছে। মোট ৬৫৮.৬১ লক্ষ মেট্রিক টনের মধ্যে পাঞ্জাব থেকে ২০২.৮২ লক্ষ মেট্রিক টন ধান কেনা হয়েছে।
ধান ক্রয় প্রক্রিয়ার ফলে চলতি খরিফ বিপণন মরশুমে ৯৫.২৩ লক্ষ কৃষক উপকৃত হয়েছেন। এরজন্য কৃষকদের ১,২৪,৩৪৫.৬৬ কোটি টাকা ন্যূনতম সহায়ক মূল্য প্রদান করা হয়েছে।
রাজ্যগুলির প্রস্তাবের ওপর ভিত্তি করে তামিলনাড়ু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা, রাজস্থান এবং অন্ধ্রপ্রদেশ থেকে মূল্য সহায়ক প্রকল্পের আওতায় ২০২০র খরিফ বিপণন মরশুমে ৫১.৯২ লক্ষ মেট্রিক টন ডাল ও তৈলবীজ কেনা হয়েছে। অন্ধ্রপ্রদেশ, কর্ণাটক, তামিলনাড়ু এবং কেরালাতে ১.২৩ লক্ষ মেট্রিক টন নারকেলের শুকনো শাঁস কেনার জন্য অনুমোদন দেওয়া হয়েছে। গুজরাট, মধ্যপ্রদেশ, উত্তপ্রদেশ, মহারাষ্ট্র, অন্ধ্রপ্রদেশ, কর্ণাটক, তেলেঙ্গানা ও তামিলনাড়ু থেকে প্রস্তাবের ভিত্তিতে ২০২০-২১ রবি বিপণন মরশুমে ২৬.৬৯ লক্ষ মেট্রিক টন ডাল এবং তৈলবীজ কেনার অনুমোদন দেওয়া হয়েছে। অন্যান্য রাজ্য ও কেন্দ্রশাসিত অঞ্চলগুলি থেকে ডাল, তৈলবীজ, নারকেলের শুকনো শাঁস কেনার প্রস্তাব পেলে সরকার তাতে অনুমোদন দেবে।
চলতি বছরের ২২ ফেব্রুয়ারি পর্যন্ত তামিলনাড়ু, কর্ণাটক, অন্ধ্রপ্রদেশ, মহারাষ্ট্র, গুজরাট, উত্তরপ্রদেশ, হরিয়ানা এবং রাজস্থান থেকে সরকার নির্ধারিত নোডাল এজেন্সির মাধ্যমে ৩,০৯,৩০৭.১২ মেট্রিক টন মুগ, উর্দ, তুর এবং সয়াবিন কেনা হয়েছে। এরজন্য ১ লক্ষ ৬৭ হাজার ৭৫২ জন কৃষককে ১,৬৬৫.৮২ কোটি টাকা ন্যূনতম সহায়ক মূল্য প্রদান করা হয়েছে।
এ বছরের ২২ ফেব্রুয়ারি পর্যন্ত কর্ণাটক ও তামিলনাড়ু ৩ হাজার ৯৬১ জন কৃষকের কাছ থেকে ৫০৮৯ মেট্রিক টন নারকেলের শুকনো শাঁস কেনা হয়েছে। এরজন্য ৫২.৪০ কোটি টাকা ন্যূনতম সহায়ক মূল্য প্রদান করা হয়েছে।
এর পাশাপাশি পাঞ্জাব, হরিয়ানা, রাজস্থান, মধ্যপ্রদেশ, মহারাষ্ট্র, গুজরাট, তেলেঙ্গানা, অন্ধ্রপ্রদেশ, ওড়িশা এবং কর্ণাটক থেকে ন্যূনতম সহায়ক মূল্য প্রকল্পের আওতায় তুলোর বীজ  কেনার প্রক্রিয়া সুষ্টুভাবে চলছে। চলতি বছরের ২২ ফেব্রুয়ারি পর্যন্ত ১৮ লক্ষ ৯৫ হাজার ৯৬৬ জন কৃষকের কাছ থেকে ২৬,৭০৫.১৯ কোটি টাকা মূল্যে ৯১ লক্ষ ৬৮ হাজার ৬৪টি তুলোর গজ কেনা হয়েছে।
রেলমন্ত্রক
ভারতীয় রেল ২০ লক্ষেরও বেশি মিল বিনামূল্যে বিতরণ করেছে
নতুন দিল্লি, ২০ এপ্রিল, ২০২০
কোভিড-১৯ এর জেরে লকডাউন চলাকালীন, ভারতীয় রেল দরিদ্র, প্রান্তিক, দিন মজুর, পরিযায়ী শ্রমিক, গৃহহীন মানুষ,শিশু দের জন্য ২০.৫ লক্ষেরও বেশি রান্না করা মিল বা খাবার বিতরণ করেছে।
নয়াদিল্লি, বেঙ্গালুরু, হুবলি, মধ্য মুম্বাই, আহমেদাবাদ, পুসাওয়াল, হাওড়া, পাটনা, গয়া, রাঁচি, কাটিহার, দীন দয়াল উপাধ্যায় নগর, বিজয়ওয়ারা, গুরুদাসপুর, ধনবাদ, গুয়াহাটি, সমস্তিপুর, প্রয়াগরাজ, বিশাখাপত্তনম, চেঙ্গালপট্টু, পুনা, হাজীপুর, রায়পুর এবং টাটানগরে ভারতীয় রেলওয়ে ক্যাটারিং এন্ড ট্যুরিজম কর্পোরেশন  ,রেল সুরক্ষা বাহিনী এবং অন্যান্য সরকারি বিভাগ এবং বেসসরকারি সংস্থার সহযোগিতায় ২০ এপ্রিল পর্যন্ত ২০.৫ লক্ষ রান্না করা মিল বা গরম খাবার বিতরণ করেছে ভারতীয় রেল।
আইআরসিটিসি প্রায় ১১.৬ লক্ষ খাবারের পার্সেল বিতরণ করেছে। আরপিএফ নিজস্বখরচে প্রায় ৩.৬ লক্ষ খাবারের পার্সেল সরবরাহ করেছে। রেলের বাণিজ্যক ও অন্যান্য বিভাগ নিজস্বখরচে প্রায় দেড় লাখ খাবারের পার্সেল সরবরাহ করেছে। রেলের সঙ্গে যুক্ত বিভিন্ন বেসরকারি সংস্থা ৩.৮ লক্ষেরও বেশি খাবারের পার্সেল সরবরাহ করে সাহায্য করেছে।
২৮ মার্চ ৭৪টি স্থানে ৫৪৯৯ জনকে খাদ্য বন্টনের মাধ্যমে এই কাজ শুরু করা হয়। এই সংখ্যা প্রতিদিন বৃদ্ধি পাচ্ছে এবং এখন আরপিএফ প্রতিদিন ৩০০টি স্থানে প্রতিদিন ৫০,০০০ মানুষের খাওয়ার ব্যবস্থা করেছে।
(CG/SS